התעוררות. שוכבת על מיטה לבנה בתוך חדר חשוך למדי. שוכבת בחדר. חדר בעל 4 קירות.  קיר אחד. זורמת. מביטה בציפייה. רואה - צלחת. שני. הולכת. מתבוננת בשקיקה. רואה - את עצמך. שלישי. זוחלת. פוחדת. מסתכלת. רואה - רצפה. רביעי. זזה בתנועת זחילה איטית חסרת כל כוח. מסיתה אט את הראש. רואה - דלת. נשכבת. הראש מוטה כלפי התקרה. שוממת. פוקחת עין. שנייה. רואה - עצמה הולכת. צלחת מתנפצת בתוכה. רסיס כמעט שנוגע בלב אך ההיא מסיתה את גופה בתנועה חדה אך איטית עד מאוד. ניצלת.  נשימה. ראש מוסת כלפי התקרה. רואה - דלת. כל החדר סובב בראשה. סחרחורת שאינה רוצה להיגמר.  דלת! היא צועקת. שורט. חותך. מתעוררת. האסור נהיה חלק מהמותר. המתוק השתלב פתאום עם המר. ריקנות נהייתה חלק נכבד מהשלמות. האנטיפאתיה נהייתה פתאום צד נחמד לאמפטיה. עכשיו כולם מרוצים. דלת. פלאש. נפילה. פחד. בריחה. דלת. התהייה נלחמת בתודעה. אין מנצחים. נופלת. צלחת. סחרחורת. חדר. דלת. פלאש. היא באה. מחבקת. תומכת. את כל כך רוצה בקרבתה. רוצה שתהיה המלאך השומר שלך. את רק רצית אהבה. צלחת. סחרחורת. פלאש.  מתעוררת.